Petition to a Praepositus Pagi
Material: papyrus
Place: Arsinoites
Categories: Petition
Schädigung
Kleinvieh
Διοσκόρῳ πραιποσίτῳ ε πάγου 
παρὰ Ἰσιδώρου Πτολεμαίου ἀπὸ κώμης 
Καρανίδος τοῦ ὑπὸ σὲ πάγου. οἶδας μὲν καὶ αὐ
τός, πραιποσίτων ἄριστε, πολλάκις τῶν 
μιζόνων φυτήσαντα γράμματα εἴ που 
φανίη ζῷα σπόρον λυμένοντα ταῦτα 
μὲν δημοσίᾳ πιπράσκεσθαι καὶ τὴν τιμὴν 
τῷ πολιτικῷ λόγῳ χορῖν, τὸ δὲ ἀζή
μιον τῶν παραπολομένων τῷ δεσπότῃ 
περισῴζεσθαι. ἐπὶ τοίνυν κατέσπιρα 
μετὰ π[ο]λλῶν καμάτων μόνας ἀρούρας ἑπτὰ  
ἐν σίτῳ ἀπὸ ἀρουρῶν ὀγδοήκοντα , ταυτα 
δὲ τέλειον κατεβρώθη ὑπὸ τετραπόδων, 
καὶ τῆς παραστάσεως τῶν αἰτίων τοῖς δημο
σίοις διαφερούσης, τάδε σοι τὰ ἔνγραφα ἐπιδίδω
μι ὅπως τούτους μετακαλεσάμενος ἐπὶ σοῦ τὰ τοῖς 
νόμοι[ς] ἀκόλουθα πράξῃς ἵνα μὴ διʼ αὐτοὺς φυγῇ 
χρήσωμαι.      διευτύχει. 
τοῖς ἐσ[ο]μένοις ὑπάτοις τὸ δ Μεχὶρ δ. 
Ἰσίδωρος ἐπιδέδωκα. Παῦλος ἔγραψα ὑπὲρ αὐτοῦ 
ἀγραμμάτου.